Zambak
<poem>
U kineskoj maloj vazi
Na prozoru sobe moje
Cvjeta zambak čist i bijel
Nevinosti poput tvoje.

Vrh zelene stabljike mu
Mekano se perje širi,
A oko njeg lepršaju
Sanje moje k'o leptiri.

Mističnijem svojim krilom
Vjetrići mu pelud trune,
Pa mirisom opojnijem
Moju malu sobu pune.

Ja taj miris žedno gutam,
Duša mi ga strasno pije -
Ah, u perju zambakovu
Tvoja duša sanke snije!...</poem>

Musa Ćazim Ćatić